Ableisme

Ableisme (terbitan perkataan Inggeris able "berupaya" serapan Perancis turunan Latin habilis "upaya") ialah bentuk diskriminasi ke atas orang lain upaya (OKU) atau mana-mana individu yang disifatkan kelainan upaya. Dalam hal ini, individu terkesan menerima atau dinafikan kebolehan, kemahiran atau oerientasi perwatakan. Beberapa stereotaip yang ada merujuk kepada OKU secara awam atau dikhususkan terhadap sifat-sifat tertentu, seperti pemahaman bahawa setiap OKU mahu sembuh. Stereotaip sebegini menjadi bahan pewajaran bagi perbuatan-perbuatan penindasan, dan mengukuhkan perilaku menindas warga OKU. Pelabelan memberi kesan kepada OKU apabila ia mengehadkan pilihan atau kebolehan mereka.

Ableisme mengikut persekitaran 
Dalam bidang pendidikan, bentuk-bentuk ableisme termasuk memaksa seorang murid OKU untuk membaca suatu teks daripada mendengar suatu rakaman teks. Pada masa lalu, sekolah-sekolah banyak menumpukan usaha untuk memulihkan kecacatan murid, tetapi, pendidikan sekolah pada kini lebih tertumpu kepada mengurangkan implikasi kelainan upaya serta memberi sokongan, kemahiran dan peluang terhadap mereka. 

Dalam sektor pekerjaan, ableisme boleh berlaku atas persepsi majikan berkenaan kos tambahan yang diperlukan untuk memberi kemudahan kepada warga OKU. Bagaimanapun, satu kajian mendapati rata-rata kemudahan ini tiada sebarang kos, dan kos-kos yang ada boleh diimbangkan dengan pemerolehan yang bakal diberikan pekerja OKU.

Rujukan

Pautan luar 
 

Ableisme
Diskriminasi